open-index/open-wikipedia-markdown huggingface dataset:
Earfquake

**Earfquake** (נכתב באותיות גדולות) הוא שיר שהוקלט על ידי הראפר האמריקאי טיילר, דה קריאייטור, השיר יצא לאור ב-4 ביוני 2019 כסינגל השני מתוך האלבום Igor. השיר כולל הופעת אורח של הראפר האמריקאי פלייבוי קרטי וקולות רקע של צ'ארלי וילסון וג'סי וילסון.

## רקע
טיילר במקור כתב את השיר לזמר ג'סטין ביבר, שסירב לבצע את השיר. לאחר מכן טיילר ביקש מהזמרת ריהאנה לעשות קולות רקע לפזמון, אבל גם היא סירבה להצעה.

## וידאו קליפ

הווידאו קליפ הנלווה שצולם לשיר הועלה לערוץ היוטיוב של אוקנומה ב-17 במאי 2019. בקליפ טיילר מתארח בתוכנית, בה הוא מופיע על במה לבוש בחליפה כחולה ובפאה וורהולית, רוקד, שר ומנגן בפסנתר עד שהסיגריה שלו גורמת לשרפה, הוא סובל כוויות שונות ואז מתעלף. לאחר מכן טיילר חוזר בתור כבאי לכבות את האש.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טיילר, דה קריאייטור
קטגוריה:שירי פלייבוי קרטי
קטגוריה:שירים באנגלית
קטגוריה:שירים שנכתבו על ידי פלייבוי קרטי
קטגוריה:שירים על אסונות טבע
Firefox OS

**Firefox OS** (שם קוד: Boot to Gecko, או B2G) הייתה מערכת הפעלה מבוססת קוד פתוח אשר פותחה לטלפונים חכמים, טלוויזיות חכמות וטאבלטים. היא פותחה על ידי מוזילה ומפתחים חיצוניים, והתבססה על מנוע פריסת התצוגה של דפדפן פיירפוקס, אותו מפתחת מוזילה גם כן - Gecko, וכן על ליבת לינוקס.

## היסטוריה
מערכת ההפעלה הוצגה בפומבי לראשונה, בשם "Boot to Gecko", בפברואר 2012, עבור סמארטפונים תואמי אנדרואיד. והוכרז שהסמארטפונים הראשונים עם מערכת ההפעלה, צפויים לצאת לשוק בברזיל לקראת סוף אותה השנה. מערכת ההפעלה "Boot to Gecko" הייתה מבוססת על הדפדפן פיירפוקס, בדומה ל-Chrome OS. המטרה של מערכת ההפעלה הייתה ליצור אלטרנטיבה בשוק מערכות ההפעלה לסמארטפונים, מול הדואופול של iOS ואנדרואיד, במחיר של כ-100 דולר. באוקטובר 2012 השיקה מוזילה גם חנות אפליקציות עבור סמארטפונים.

בפברואר 2013, במסגרת תערוכת Mobile World Congress בברצלונה, הכריזה מוזילה על תוכניות להטמעה מסחרית גלובלית של "Firefox OS", והודיעה כי הגל הראשון של מכשירים עם מערכת ההפעלה יהיה זמין לצרכנים בברזיל, קולומביה, הונגריה, מקסיקו, מונטנגרו, פולין, סרביה, ספרד וונצואלה. מוזילה גם הודיעה כי LG Electronics, ZTE, Huawei ו-TCL Corporation התחייבו לייצר מכשירים עם מערכת ההפעלה. ZTE אף הציגה טלפון עם "Firefox OS". בתערוכה נחשף גם כי ממשק ה-Desktop של המכשיר וגילוי האפליקציות פותח על ידי חברת "Everything.me" הישראלית. הממשק שפיתחה היה מסך בית המזהה את מיקומו של המשתמש, את השעה ביום, את היסטוריית השימוש, וכן את היסטוריית השימוש של משתמשים דומים ומציעה לו תפריט אפליקציות שונה המותאם לזמן ולמקום. אולם החברה נסגרה באוקטובר 2015.

ב-23 באפריל 2013 הושקו למכירה הסמארטפונים הראשונים מבוססי מערכת הפעלה שיוצרו על ידי חברת סטארט-אפ ספרדית בשם "גיקספון", ומלאי המכשירים אזל תוך שעות ספורות. החברה הציעה למכירה את המכשיר Keon תמורת 119 דולר, ואת הגרסה החזקה יותר, Peak, תמורת 194 דולר.

ביוני 2013 הודיעה חברת "פוקסקון, יצרנית רכיבי האלקטרוניקה הגדולה בעולם, כי היא מפתחת שורה של מכשירים חדשים בשיתוף פעולה עם קרן מוזילה, המבוססים על "Firefox OS". בין השאר גם טלוויזיות חכמות. בנוסף הודיעה כי היא שוכרת 3,000 מהנדסי תוכנה עבור הפרויקט.

בסוף 2013 חברת וויקו (WICO) הצרפתית השיקה בצרפת מכשירים שמחיריהם מתחילים בכ–70 יורו, וכמעט 7% ממי שרכשו לראשונה סמארטפון בצרפת בחרו בוויקו.

בפברואר 2014, במהלך תערוכת Mobile World Congress אלקטל ו-ZTE הכריזו על 5 מכשירים חדשים, סמארטפונים וטאבלטים חדשים במחירים אטרקטיביים, המריצים את מערכת ההפעלה "Firefox OS". בנוסף נחשף סמרטפון בעלות של 25 דולר בלבד, תוצרת חברת "ספרדטרום" הסינית.

עד סוף 2014, 14 מפעילי תקשורת סלולרית ב-28 מדינות ברחבי העולם הציעו טלפונים עם מערכת ההפעלה "Firefox OS".

ב-8 בדצמבר 2015, מוזילה הודיעה שהיא תפסיק את המכירות של סמארטפונים עם מערכת ההפעלה "Firefox OS". מוזילה הודיעה מאוחר יותר כי שיווק מכשירי סמארטפון "Firefox OS" יופסק עד מאי 2016, מכיוון שהפיתוח של "Firefox OS" ייפסק לאחר שחרורו של גרסה 2.6.

## ראו גם
* קרן מוזילה
*KaiOS
* אנדרואיד
* טייזן
*iOS

## קישורים חיצוניים

* 
* 
* 
* 
## הערות שוליים

קטגוריה:מערכות הפעלה
CiNii

250px|ממוזער|שמאל|לוגו השירות
**CiNii** הוא מאגר מידע ומנוע חיפוש ביבליוגרפי עבור חומר שהתפרסם ביפן או חומר בשפה היפאנית. המיזם הוקם בשנת 2005 ומתוחזק על ידי המוסד הלאומי למידע (Nii) מייסודה של אוניברסיטת טוקיו. שירות החיפוש חשוף לציבור ומקטלג את הפריטים בספריית המוסד הלאומי למידע, מסד המידע של ציטוטי כל הפרסומים ביפאנית (CJP), קטלוג ספריית הדיאט הלאומית וספריות נוספות, ספריות אקדמיות וארגוניות. על אף שהשירות הוא מקיף וכולל את כל תחומי הדעת, השימוש העיקרי שלו הוא בתחומי מדעי הרוח והחברה. לתחומי מדעי הטבע, הרפואה ומדעים מדויקים קיימים גם מאגרי מידע ייעודיים.

## שיטת קטלוג
לכל מאמר במאגר מוצמד מספר מזהה חד-חד-ערכי בן 10 ספרות עם הקידומת NII Article ID) NAID) לכל ספר מוצמד מספר ספר בן 10 ספרות עם הקידומת NII Citation ID) NCID).

## קישורים חיצוניים
* 
קטגוריה:מאגרי מידע ביבליוגרפיים
קטגוריה:יפן: מדע וטכנולוגיה
ג'ון ג'ויס

**ג'ון פטריק ג'ויס** (באנגלית: **John Patrick Joyce**; נולד ב-8 בפברואר 1957) הוא פוליטיקאי ודרמטולוג אמריקאי המכהן כחבר בית הנבחרים של ארצות הברית מטעם מחוז הקונגרס השלושה-עשר של קהיליית פנסילבניה. הוא מכהן בתפקיד מטעם המפלגה הרפובליקנית.

ג'ויס סיים תואר ראשון באוניברסיטת המדינה של פנסילבניה ולאחר מכם למד בפקולטה לרפואה של אוניברסיטת טמפל. הוא השלים את התמחותו בבית החולים ג'ונס הפוקינס השוכן באוניברסיטת ג'ונס הופקינס. לאחר שסיים את התמחותו הרפואית, הוא המשיך לעסוק ברפואה כמדריך קליני בבית החולים ג'ונס הופקינס. ג'ויס עבד לאחר מכן עם צי ארצות הברית בב בית החולים פורטסמות' של הצי בווירג'יניה במהלך מלחמת המפרץ.

במהלך בחירות 2018 בארצות הברית ניהל ג'ויס מסע בחירות לבית הנבחרים של ארצות הברית מטעם מחוז הקונגרס ה-13 של פנסילבניה. ג'ויס זכה בבחירות הרפובליקניות המקדימות כשהוא גובר על שבעה מועמדים אחרים כשלו 22% מהקולות. הוא זכה בבחירות הכלליות כשגבר על ברנט אוטאוויי, מועמד המפלגה הדמוקרטית, עם 70.5% מהקולות.

## קישורים חיצוניים

* 

* 

## הערות שוליים

קטגוריה:רופאי עור אמריקאים
קטגוריה:אמריקאים ילידי פנסילבניה
קטגוריה:בוגרי אוניברסיטת המדינה של פנסילבניה
קטגוריה:בעלי תואר דוקטור מאוניברסיטת טמפל
קטגוריה:חברי בית הנבחרים של ארצות הברית מפנסילבניה
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1957
קאדילק סוג V-63

**קאדילק סוג V-63** (באנגלית: **Cadillac Type V-63**) היא מכונית סלון בסגנון "טורפדו"  אשר יוצרה במגוון רחב של דגמים, מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1924–1925.

## תצורות "קאדילק סוג V-63"

* 4 דלתות - סלון, 5 מושבים.
* 4 דלתות - סלון, 7 מושבים, יוצרה ב-4 תצורות שונות.
* 2 דלתות - רודסטר.
* 4 דלתות - קבריולה.

### מחירים ומכירות
* בשנת 1924 שווקו 35,500 יחידות, מחיר היחידה נע בין 3,085 - 4,600 דולר.
* בשנת 1925 שווקו 35,500 יחידות, מחיר היחידה נע בין 3,185 - 4,950 דולר.

### "קאדילק סוג V-63"
* מנוע קדמי.
* מנוע בנזין.
* סוג הנעה: הנעה אחורית.
* מערכת היגוי - משמאל.
* 1 מאייד.

## תמונות

קובץ:Cadillac 1925 V-63 Touring Car for Seven Passengers V8.jpg | "קאדילק סוג V-63", שנת 1925, 7 מושבים
קובץ:1925 Cadillac ad (9502477130).jpg | "קאדילק סוג V-63", שנת 1925 - קבריולה
קובץ:Cadillac Type V-63 Phaeton 1924 (13981122293).jpg | "קאדילק סוג V-63", שנת 1924
קובץ:1924 Cadillac Cabriolet V 63 .jpg | "קאדילק סוג V-63", שנת 1924 - קבריולה
קובץ:1924 Cadillac Sedan.JPG  | "קאדילק סוג V-63", שנת 1924, דגם סדאן
קובץ:1925 Cadillac (4332199959).jpg | "קאדילק סוג V-63", שנת 1925


## ראו גם
* קאדילק
* קאדילק סדרה 60

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
סוג V-63
קטגוריה:דגמי מכוניות שהושקו ב-1924
קטגוריה:מכוניות אמריקאיות
Indigo

***Indigo*** הוא האלבום התשיעי של הזמר האמריקאי כריס בראון, האלבום יצא לאור ב-28 ביוני 2019 דרך RCA רקורדס. האלבום מסמן את האלבום הכפול השני של בראון אחרי *[[Heartbrake On a Full Moon]]*.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי פרנק דוקס
קטגוריה:אלבומי פופ
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת RCA רקורדס
אצטדיון יוקוהמה

**אצטדיון יוקוהמה** (ביפנית: **横浜スタジアム**) הוא אצטדיון הממוקם בעיר יוקוהמה שביפן. האצטדיון נפתח בשנת 1978 ויכול להכיל כ-30,000 איש.

האצטדיון משמש בעיקר לתחרויות בייסבול והוא משמש כאולם הבית לקבוצת הבייסבול של יוקוהמה בליגת הבייסבול היפנית. האצטדיון אירח את תחרויות הבייסבול והסופטבול באולימפיאדת טוקיו (2020). האצטדיון אירח גם מספר משחקי פוטבול אוסטרלי ומספר מופעי מוזיקה.

## הופעות מוזיקה
אצטדיון יוקהמה אירח מספר רב של אמנים בינלאומיים.

ב-2 באוגוסט 1981 הופיעו באצטדיון להקת הרוק האמריקאית להקת סנטנה.

מייקל ג'קסון הופיע באצטדיון 5 פעמים כחלק מסיבוב ההופעות שלו Bad. כל הכרטיסים לחמשת המופעים נמכרו וסך הכל כ-240,000 איש (כ-48,000 איש בממוצע להופעה) באו לצפות בג'קסון באצטדיון יוקוהמה, המספר הגדול ביותר של צופים שבאו לצפות בזמר יחיד באצטדיון יוקוהמה. ההופעות שלו התקיימו בחודשי ספטמבר ואוקטובר של שנת 1987. אחד מהמופעים שלו באצטדיון הוקלט ושוחרר בקלטת VHS בשם: Michael Jackson Live in Japan.

טינה טרנר הופיעה באצטדיון 4 פעמים במהלך חודש מרץ 1988.

מדונה הופיעה באצטדיון שלוש פעמים כחלק מסיבוב ההופעות שלה Blond Ambition World Tour בחודש אפריל של שנת 1990, אחד מן המופעים שלה באצטדיון הוסרט ולאחר מכן הופצו בלייזרדיסק ובקלטות VHS בשם: Blond Ambition – Japan Tour 90.

## אולימפיאדת טוקיו 2020
שמאל|ממוזער|אצטדיון יוקוהמה, מבט מבחוץ
האצטדיון אירח את תחרויות הבייסבול והסופטבול באולימפיאדת טוקיו. זאת לאחר שבאולימפיאדת לונדון ואולימפיאדת ריו הענפים הללו לא שוחקו.

לאחר שהוכרז שהאצטדיון יארח את האולימפיאדה החלו העבודות לקראת שיפוץ האצטדיון. העבודות, שהחלו בנובמבר 2017 מיד לאחר סיום עונת הבייסבול ביפן הסתיימו בפברואר 2020 עלו ליפן 8.5 מיליארד ין יפני. במהלך השיפוצים הורחבו יציעי האולם בעוד כ-6,000 מקומות כך שהאולם מכיל 35,000 איש. 

## קישורים חיצוניים

* 

יוקוהמה
יוקוהמה
קטגוריה:קאנטו
לשאנה לינץ'

**לשאנה לינץ**' (באנגלית: **Lashana Lynch**; נולדה ב-27 בנובמבר 1987) היא שחקנית אנגלייה. היא ידועה בשל תפקידה בתור רוזלין קפולט בסדרת הדרמה התקופתית "*Still Star-Crossed*" ברשת ABC, בזכות הופעתה בתור מריה רמבו בסרט גיבורי-העל "קפטן מארוול" ובהמשכו "דוקטור סטריינג' בממדי הטירוף" ובשל תפקידה כנעמי בסרט "לא זמן למות" מסדרת ג'יימס בונד.

## ביוגרפיה
לינץ', שהיא ממוצא ג'מייקני, נולדה בהאמרסמית' שבלונדון. בוגרת תואר ראשון מבית הספר החינוכי לאמנויות (Arts Educational School) בלונדון.

## קריירה
את הופעת הבכורה שלה בקולנוע ביצעה בסרט הדרמה "בחורות מהירות" ב-2012. מאוחר יותר כיכבה בסרט הטלוויזיה "The 7.39". היא הופיעה בסדרות הטלוויזיה "עדות אילמת" ו-"מוות בגן עדן", והייתה חברה קבועה בצוות סדרת הקומדיה קצרת-הימים "Crims" (BBC) בשנת 2015.

בשנת 2016 לוהקה לינץ' לתפקיד רוזלין קפולט בסדרת הדרמה התקופתית האמריקאית "Still Star-Crossed" בהפקתה של שונדה ריימס. בשנת 2018, היא הצטרפה לצוות הסדרה "Y" כסוכנת 355.

בשנת 2019 שיחקה את טייסת הקרב מריה רמבו בסרט היקום הקולנועי של מארוול "קפטן מארוול". לינץ' החליפה את השחקנית המקורית, דוונדה וייז, שנאלצה לעזוב את צילומי הסרט בשל התחייבויות קודמות.

בשנת 2021 שיחקה בסרט "לא זמן למות", כסוכנת 007 שתחליף את ג'יימס בונד. בשנת 2022 זכתה לינץ' בפרס באפט"א לכוכב העולה. היא הופיעה ברשימת טיים 100 נקסט לשנת 2022 של מגזין טיים.

בשנת 2022 שיחקה לינץ' בסרט האקשן ההיסטורי "לוחמת" בבימויה של ג'ינה פרינס בית'ווד (אנ').

בשנת 2024 שיחקה בסדרת הטלוויזיה "התן" בתפקיד ביאנקה, סוכנת של ה-MI6, שמנסה למנוע את מעשי הרצח שמבצע הרוצח השכיר, הניצב במרכז הסדרה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:נערות בונד
קטגוריה:זוכי פרס באפט"א לשחקן המבטיח ביותר
קטגוריה:בריטים שהופיעו ברשימת טיים 100 נקסט
קטגוריה:אנגלים ממוצא ג'מייקני
קטגוריה:אנגליות שנולדו ב-1987
קטגוריה:שחקנים ביקום הקולנועי של מארוול
הרגע הנכון

**הרגע הנכון** הוא אלבום של הזמר קובי רכט משנת 2003.
## הפקה
האלבום נוצר ביוזמתו של קובי בן עטר, שמצא קלטת אודיו עם סקיצות מאת רכט, והפציר ברכט להקליטן ולהוציאן באלבום. האלבום עובד והופק על ידי טל שגב ופיטר רוט, לצד רכט עצמו.

האלבום הוקלט באולפני "הצוללת", במימונו הפרטי של רכט, והופץ בחברת הד ארצי. הסינגלים שיצאו לרדיו מהאלבום היו "יושב עם הגיטרה", "נגמר לך הכוח" ו"הרגע הנכון", שיר הנושא, שבו השתתף הזמר רמי פורטיס. ל"יושב עם הגיטרה" צולם וידאו קליפ, בבימויו של תום שובל.

לאחר צאת האלבום, החל רכט בסיבוב הופעות אקוסטי, שלהקתו כללה את צוף פילוסוף (בס), ערן פורת (תופים) וקובי אייזנמן (גיטרות). הסיבוב לווה בסינגל "אילון צפון סגור".

## רשימת השירים
(כל המילים והלחנים - קובי רכט, אלא אם מצוין אחרת)
#יושב עם הגיטרה
#הזמן תם (מילים: קובי רכט והילה רז)
#נגמר לך הכוח
#שקיעה לצורך זריחה
#אי בזרם
#הרגע הנכון
#סיטואציה של החיים
#בעידן התמים
#עומד בשער
#לא מסתדר

## קרדיטים
* קובי רכט - שירה, גיטרות, עיבודים והפקה מוזיקלית
* פיטר רוט - גיטרות, בס, כלי הקשה, קולות, עיבודים והפקה מוזיקלית
* טל שגב - קלידים, פסנתר, המונד, פנדר רודס, קולות, עיבודים והפקה מוזיקלית
* רן שמעוני - תופים
* רמי פורטיס - שירה ("הרגע הנכון")
* אלדד ברמן - טכנאי הקלטה ומיקס
* יזהר אשדות - מאסטרינג

## הערות שוליים

קטגוריה:אלבומי חברת הד ארצי
להרוג את חולה 0

**להרוג את חולה 0** (באנגלית: **Killing Patient Zero**) הוא סרט תיעודי קנדי משנת 2019 שכתב וביים לורי לינד .

הסרט מתאר את היסטוריית משבר האיידס בארצות הברית, ובפרט מתמקד בדמותו של גאטאן דוגה, דייל הומוסקסואל קנדי, שהיה מבין הראשונים שחלו ב-HIV/איידס באמריקה הצפונית ואשר התפרסם בצורה שגויה כ-"חולה 0" - מי שהיה "אחראי" להפצת המחלה בארצות הברית - זאת לאחר שסיפור התפרצותה של המחלה פורסם בשנת 1987 בספרו של רנדי שילטס , "And the Band Played On" .

הסרט הוקרן לראשונה בפסטיבל הוט דוקס הקנדי ב-26 באפריל 2019. הסרט הופץ באופן מסחרי ב-26 ביולי 2019.

## קישורים חיצוניים

* 
* 

## הערות שוליים

קטגוריה:איידס בקולנוע
קטגוריה:סרטי 2019
קטגוריה:סרטי להט"ב קנדיים
קטגוריה:סרטי להט"ב תיעודיים
הר מקלנן (ארץ ויקטוריה)

**הר מקלנן** (באנגלית: **Mount McLennan**) הוא הר נישא בצידו הצפוני של עמק טיילור, בארץ ויקטוריה שבאנטארקטיקה.

גובהו של ההר 1,600 מטרים מעל פני הים.

ההר מתנשא מעל קרחון קנדה, קרחון חבר העמים, וקרחון לופטוס.

## היסטוריה
### מקור השם
שמו של הקרחון ניתן לו על ידי חוקר הארצות הקנדי צ'ארלס רייט, ממשלחת טרה נובה אשר חקרה את אנטארקטיקה בין השנים 1913–1910.

ההר נקרא על שמו של פרופסור מקלנן (McLennan), פיזיקאי מאוניברסיטת טורונטו, מטורונטו שבקנדה.

### התרסקות המסוק
ב-19 בנובמבר 1969 התרסק על צלע ההר מסוק. בהתרסקות נהרגו הגאולוג תומאס אי. ברג (Thomas E. Berg), והצלם הניו זילנדי ג'רמי סייקס (Jeremy Sykes); סייקס היה הניו זילנדי הראשון שנהרג על אדמת אנטארקטיקה.

## קישורים חיצוניים
* הר מקלנן באתר הסקר הגאולוגי של ארצות הברית
* הר מקלנן באתר הגאזט האנטארקטי של ממשלת ניו זילנד
* הר מקלנן באתר הגאזט האנטארקטי המשווה SCAR של ממשלת אוסטרליה

## הערות שוליים

מקלנן
מקלנן
הר מקלנן (ארץ אנדרבי)

**הר מקלנן** (באנגלית: **Mount McLennan**) הוא הר בחלק הצפוני של הרי סקוט, בארץ אנדרבי שבאנטארקטיקה.

ההר נמצא 7 קילומטרים דרומית לגבעות האוורד.

## היסטוריה
### גילוי ההר

ההר מופה על בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

### מקור השם

שמו של ההר ניתן לו על ידי ועדת השמות האנטארקטית של אוסטרליה.

ההר נקרא על שמו של ק. מקלנן (K. McLennan), חבר צוות אוניית המחקר "דיסקברי" ששימשה את משלחת החקר הבריטית, אוסטרלית וניו זילנדית לאנטארקטיקה שחקרה את אנטארקטיקה בין השנים 1931–1929.

## קישורים חיצוניים

* הר מקלנן באתר הסקר הגאולוגי של ארצות הברית
* הר מקלנן באתר הגאזט האנטארקטי של ממשלת אוסטרליה
* הר מקלנן באתר הגאזט האנטארקטי המשווה SCAR של ממשלת אוסטרליה

## הערות שוליים

מקלנן
דודי מליץ

**דוד (דודי) מליץ** (נולד ב-5 באוגוסט 1981) הוא איש יחסי ציבור ושיווק ישראלי.

## ביוגרפיה
גדל והתחנך בקריית טבעון, ובבית הספר "כרמל זבולון" השייך למועצה האזורית זבולון. עם סיום שירותו הצבאי עבר להתגורר בתל אביב, השתלב בחיי הלילה של העיר ובתעשיית הדוגמנות והבידור.

בין השנים 2001-2009 עבד כדוגמן והשתתף בפרסומות לבירה מכבי, תחתוני הגברים של דלתא, קליק ועוד.

בנוסף לקח חלק בקמפיינים ותצוגות אופנה עבור מותג הג'ינסים רנגלר, ספידו, ורסצ'ה וכיוצא בזה. כן השתתף בווידאו קליפים מוזיקליים וביניהם הקליפ "סתם עוד יום" של אוהד חיטמן, "רק אותך רוצה" של מאיה בוסקילה, עבד ככתב השטח בתוכנית Y ב-10 ועוד.

בשנות העשרים המוקדמות לחייו ניהל קשר מתוקשר עם הזמרת מאיה בוסקילה.

בשנת 2009 השתתף בעונה הראשונה של התכנית "האח הגדול VIP" וסיים כמנצח העונה.

בשנת 2011 החל לעבוד במשרד יחסי ציבור וזמן קצר לאחר מכן הקים משרד עצמאי, "DM Communications" (ב "The Spark Club"). משרד שמתמקד ביחסי ציבור, ייעוץ אסטרטגי, ניהול משברים, ניהול מוניטין אינטרנטי ושיווק באינטרנט עבור חברות בתחום הפיננסים והטכנולוגיה בשווקים המקומיים והגלובאליים.

מליץ נשוי ללנה כץ ולהם שני ילדים.

## קישורים חיצוניים

* 
* 

קטגוריה:זוכי האח הגדול (ישראל)
קטגוריה:דוגמנים ישראלים
קטגוריה:בוגרי בית חינוך כרמל זבולון
קטגוריה:קריית טבעון: אישים
קטגוריה:ישראלים שנולדו ב-1981
דב קוטלר

**דב קוטלר** (נולד ב-2 באוגוסט 1956) הוא לשעבר מנכ"ל בנק הפועלים. לשעבר מנכ"ל בנק איגוד, מנכ"ל בית ההשקעות "פריזמה" ומנכ"ל ישראכרט.

## ביוגרפיה
קוטלר למד בתיכון "אורט טכניקום גבעתיים". הוא בעל תואר ראשון בכלכלה (וחטיבה ביחסים בינלאומיים) ותואר שני במנהל עסקים (בהתמחות במימון, סיים ב-1991) מאוניברסיטת תל אביב, והוא בוגר תוכנית המנהלים של אוניברסיטת הרווארד במסצ'וסטס, שבארצות הברית (1998).

עבד בבנק לאומי במשך 18 שנה, וביצע תפקידי ניהול בדרג ביניים.

בשנים 2000–2003 כיהן כמנכ"ל ויזה כאל, בשנים 2004–2006 שימש מנכ"ל בנק אגוד, בשנים 2006–2007 היה מנכ"ל בית ההשקעות "פריזמה", ובין השנים 2009–2015 כיהן כמנכ"ל ישראכרט.

ב-2015 היה מייסד משותף של "אינטו", קרן השקעות בנדל"ן הפועלת כרשת חברתית בישראל ובארצות הברית, ושימש כיושב ראש שלה. שימש כיועץ לקרן ורבורג פינקוס, שרכשה את מקס איט פיננסים (לשעבר לאומי קארד) ולקבוצות שונות שהתעניינו ברכישת ישראכרט.

באוקטובר 2019 מונה למנכ"ל בנק הפועלים במקומו של אריק פינטו. עם כניסתו לתפקיד בסוף 2019, עמדו בפניו ובפני הבנק מספר אתגרים חשובים ובהם השלמת הטיפול בפרשת העלמת המס בארצות הברית, גיבוש הסכם שכר עם ארגון העובדים והשלמת ההיפרדות מחברת כרטיסי האשראי ישראכרט. מספר חודשים לאחר כניסתו לתפקיד פרצה מגפת הקורונה אשר טמנה בחובה אתגרים רבים, חוסר ודאות כלכלית עולמית והביאה להאטת הפעילות הכלכלית במשק. בנוסף להתמודדות המוצלחת עם אתגרים אלה, במהלך כהונתו הוביל את הבנק להישגים רבים ובהם צמיחה משמעותית והשבחת תיק האשראי, עלייה בשווי השוק של הבנק וחזרה לחלוקת דיבידנד שוטפת, לאחר היציאה מהקורונה. בשנה האחרונה לכהונתו פרצה מלחמת חרבות ברזל שהביאה להאטת הפעילות ואי ודאות כלכלית אשר באה לידי ביטוי בהורדות דירוג האשראי של מדינת ישראל על ידי סוכנויות הדירוג הבינ"ל כדוגמת פיץ' ומודי'ס. במאי 2024, הודיע על כוונתו לפרוש מהבנק לאחר כחמש שנות כהונה.

קוטלר מכהן או כיהן כדירקטור, בין היתר, בבזק, בזק בינלאומי, Yes הטלוויזיה בלוויין ופלאפון. כמו כן, כיהן כיושב ראש עמותת תפוח.

ב-2 באפריל 2023 פורסם כי בדיון בקבוצת ווטסאפ של בכירי המשק על הרפורמה המשפטית שמקודמת על ידי ממשלת ישראל השלושים ושבע, כתב קוטלר כי ייגבה את השבתת המשק על ידי ההסתדרות במטרה לעצור את העברת הרפורמה, הוא אמר "הבטחתי גיבוי לארנון בר-דוד. יחריב (יריב) לוין - עד כאן".

לדב קוטלר אח תאום, עופר, לשעבר מנכ"ל שיכון ובינוי.

## חיים אישיים
קוטלר נשוי ואב לשלושה, מתגורר בתל אביב.

## קישורים חיצוניים

* הפרופיל של דב קוטלר ברשת החברתית LinkedIn 
* 

## הערות שוליים

קטגוריה:מנכ"לים ישראלים
קטגוריה:מנהלי בנקים ישראלים
קטגוריה:מנהלי בנק הפועלים
קטגוריה:בוגרי אורט טכניקום
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:דירקטורים ישראלים
קטגוריה:ישראלים שנולדו ב-1956
ציון לשבח (בריטניה)

[שמאל|ממוזער|329x329 פיקסלים| מדליה בריטית מהשנים 1914–1918 נושאת ציון "אוזכר בשדרים" ב[מלחמת העולם הראשונה]]
**ציון לשבח** (בריטניה) (באנגלית: **Mentioned in Dispatches**, נכתב גם **Despatches**, בראשי תיבות **MiD**, מילולית: "הוזכר בשֶׁדֶר") הוא עיטור לאיש כוחות הביטחון מהממלכה המאוחדת, מהאימפריה הבריטית או ממדינות חבר העמים, ששמו אוזכר בשדר או בדוח רשמי שנכתב על ידי קצין בכיר ונשלח לפיקוד העליון, ותיאר התנהגות מצוינת לשבח, אומץ, או מעשה גבורה נוכח פני האויב. העיטור מקביל לצל"ש בצה"ל.

משרתי כוחות הביטחון אשר לא עוטרו במדליה עבור פעולתם, אך אוזכרו בשדרים, מקבלים אישור לענוד ענף עץ אלון על עיטור המערכה.

אזכור לאיש בכוחות המזוינים של בריטניה מתפרסם ב"לונדון גאזט".

## עיטור "ציון לשבח" על גבי אותות מערכה

## ראו גם
* ציון לשבח בצה"ל

## קישורים חיצוניים

*
טקפוסה קובו

**טָקֶפֻסָה קוּבּוֹ** (ביפנית: **久保 建英**; נולד ב-4 ביוני 2001) הוא כדורגלן יפני המשחק בעמדות הקיצוני והקשר ההתקפי בריאל סוסיאדד מהלה ליגה ובנבחרת יפן. בעבר הוא כונה בעיתונאות "מסי היפני".

## קריירה
בגיל שבע החל קובו לשחק בפרסימון, מועדון כדורגל מקומי בעיר הולדתו קווסאקי. באוגוסט 2009 השתתף במחנה כדורגל של ברצלונה, וזכה בתואר השחקן המצטיין. באפריל 2010 השתתף עם ברצלונה בגביע ילדים אירופי, וזכה בתואר השחקן המצטיין על אף שקבוצתו סיימה במקום השלישי. כשחזר ליפן החל לשחק בקבוצת הילדים של קווסאקי.

באוגוסט 2011 זומן קובו לאקדמיית הנוער של ברצלונה, הלה מסאיה. בעונת 2012/2013 הבקיע 74 שערים ב-30 משחקים, והיה מלך השערים של ליגת הילדים. בשנת 2015 התברר כי ברצלונה עברה על חוקי פיפ"א כשהחתימה את קובו כשהיה בן 14 בלבד, ובמרץ 2015 הוא שוחרר מהקבוצה, חזר ליפן וחתם בקבוצת הנוער של טוקיו.

ב-15 באפריל 2017 הפך לשחקן הצעיר ביותר שהבקיע בליגת העל היפנית לנוער, כשכבש בניצחון קבוצתו 1–0 על סרסו אוסקה כשהוא בן 15 שנים ועשרה חודשים בלבד. ב-3 במאי 2017 שיחק לראשונה במדי הקבוצה הבוגרת, כשעלה כמחליף בניצחון קבוצתו 1–0 במשחק גביע הליגה היפנית. בנובמבר 2017 שודרג חוזהו לשכר כשל שחקני הקבוצה הבוגרת.

ב-16 באוגוסט 2018 הושאל לחצי עונה ליוקוהמה אף. מרינוס, במדיה כבש בהופעת הבכורה שלו והפך לשחקן הרכב.

מתחילת עונת 2019 הפך לשחקן מפתח בהרכב טוקיו, וכבש גם במשחקי הליגה וגם במשחקי הגביע.

ב-14 ביוני 2019 חתם לחמש שנים בריאל מדריד, כשסוכם שאת עונת 2019/2020 ישחק בריאל מדריד קסטיליה.

ב-22 באוגוסט 2019 הושאל לעונה אחת למיורקה, שעלתה ללה ליגה בתום עונת 2018/2019.

ב-10 באוגוסט 2020 הושאל לעונה אחת לויאריאל.

ב-8 בינואר 2021 הושאל לחטאפה עד לסוף העונה.

ב-9 באוגוסט 2021 הושאל לעונה נוספת למיורקה.

ב-19 ביולי 2022 חתם לחמש שנים בריאל סוסיאדד.

### קריירת נבחרות
טקפוסה החל את דרכו בנבחרות השונות של יפן בנבחרת יפן עד גיל 15. כשיהיה בן 15 זומן לסגל נבחרת יפן עד גיל 20 למשחקי גביע העולם בכדורגל עד גיל 20 2017.

הוא זומן לראשונה לסגל הנבחרת הבוגרת לקראת משחקי קופה אמריקה 2019 עוד בטרם הגיע לגיל 18. הוא ערך את הופעת הבכורה שלו ב-6 ביוני 2019, כשעלה כמחליף בדקה ה-67 בניצחון נבחרתו 2–0 על  במשחק ידידות. הוא שותף בשלושת משחקיה של יפן בטורניר הקופה אמריקה.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים יפנים
קטגוריה:כדורגלני נבחרת יפן
קטגוריה:קשרי כדורגל יפנים
קטגוריה:כדורגלני טוקיו
קטגוריה:כדורגלני יוקוהמה אף. מרינוס
קטגוריה:כדורגלני ריאל מדריד קסטיליה
קטגוריה:כדורגלני מיורקה
קטגוריה:כדורגלני ויאריאל
קטגוריה:כדורגלני חטאפה
קטגוריה:כדורגלני ריאל סוסיאדד
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בספרד
קטגוריה:יפנים שנולדו ב-2001
No Guidance

**No Guidance** הוא שיר שהוקלט על ידי הזמר האמריקאי כריס בראון בהשתתפות הראפר הקנדי דרייק. השיר יצא לאור ב-8 ביוני 2019 כסינגל הרביעי מתוך האלבום התשיעי של בראון, Indigo, דרך RCA Records. השיר הופק על ידי המפיקים האמריקאים וינילז, ג'יי לואיס וטדי וולטון והמפיק הקנדי "40". השיר מכיל דגימה מתוך "Before I Die" שנכתב ובוצע על ידי צ'ה אקרו.

השיר היה מועמד לפרס שיר ה-R&B הטוב ביותר בטקס הגראמי 2020, וזכה בשלושה פרסים בטקס פרסי המוזיקה של סול טריין 2019: שיר השנה, שיתוף הפעולה הטוב ביותר וביצוע הריקוד הטוב ביותר.

בנובמבר 2024, בראון זכה לראשונה בתואר יהלום מטעם איגוד תעשיית ההקלטות האמריקאי עבור השיר. עבור דרייק, זהו השיר השמיני שמקבל תואר יהלום.

## רקע
ב-5 במאי קטע מהשיר הודלף ממסיבת יום ההולדת ה-30 של בראון. ב-5 ביוני בראון הודיע שהוא הולך להוציא את השיר ו-2 ימים לאחר מכן הודיע שהשיר הולך לצאת בלילה של אותו יום.

## וידאו קליפ
הוידאו קליפ הנלווה לשיר הועלה לערוץ היוטיוב הרשמי של כריס בראון ב-26 ביולי 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי כריס בראון
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי ניג'ה צ'ארלס
קטגוריה:שירי היפ הופ אמריקאיים
קטגוריה:שירי R&B
קטגוריה:שירי יהלום בארצות הברית
טקס פרסי אופיר לשנת 2019

**טקס פרסי האקדמיה לקולנוע ה-30** להענקת פרסי אופיר מטעם האקדמיה הישראלית לקולנוע וטלוויזיה התקיים ב-22 בספטמבר 2019 ושודר בערוץ כאן 11 בשידור חי. לראשונה הטקס נערך בהיכל התרבות בכפר סבא, זאת לאחר מספר שנים שנערך באשדוד.

ב-22 ביולי 2019 פורסמה רשימת המועמדים בתחרות. ההכרזה על המועמדים בוצעה בשידור חי בעמוד הפייסבוק של האקדמיה הישראלית לקולנוע וטלוויזיה ובערוץ כאן 11 בהגשת יובל שרף, שגם הנחתה את הטקס לצד צחי הלוי. הסרט "הבלתי רשמיים" זכה למספר הרב של מועמדויות.

בשנה זו הוענקו שני פרסים מיוחדים: פרס על מפעל חיים הוענק לבמאית והתסריטאית מיכל בת-אדם ופרס על הישגים מקצועיים הוענק למבקר הקולנוע והמרצה נחמן אינגבר.

בדומה לשנתיים הקודמות, גם בשנה זו לא הוזמנה לטקס שרת התרבות מירי רגב. לאחר זכיית הסרט "ימים נוראים" בפרס הסרט העלילתי הטוב ביותר הוציאה רגב הודעה וביקרה את זכיית הסרט. בהודעה ציינה שלא צפתה בו.

## זוכים ומועמדים
הזוכים רשומים ראשונים ומודגשים בכתב **מודגש**:

## מועמדויות מרובות
להלן הסרטים אשר מועמדים לשני פרסים או יותר:

## זכיות מרובות
להלן הסרטים אשר זכו בשני פרסים או יותר:

## לזכרם
במהלך הטקס, ביצע שולי רנד את השיר "אייכה" לזכרם של אישים בולטים בתעשיית הקולנוע שהלכו לעולמם בשנה החולפת:

## קישורים חיצוניים
*[תכניית גמר ולוח הקרנות](https://www.israelfilmacademy.co.il/israelfilmacademy.co.il/originals/IAFT_Ophir2019_pre3_v12_GMARSOFI(2).pdf)

## הערות שוליים

2019
קטגוריה:2019 בישראל
קובי רכט (אלבום)

**קובי רכט** הוא אלבום של הזמר קובי רכט משנת 1995. האלבום יצא שנתיים אחרי אלבומו הקודם, במסגרת צמד "ההוא" עם יושי שדה, "נגד הלב".
## הפקה
חלק הארי של האלבום הוקלט באולפנו הביתי של רכט בצהלה, כשאת רכט מלווה המעבד והמפיק המוזיקלי משה לוי. לאחר מכן הוקלטו משתתפי האלבום האחרים - ז'אן פול זימבריס (תופים) ואריאל אביזוב (גיטרות), באולפני "סיגמא".

האלבום הופץ על ידי חברת הד ארצי. מתוך האלבום יצאו הסינגלים "שנה ושבוע", "דברים שלא רוצים לזכור", "לך איתה" (גרסת כיסוי לשיר שכתב רכט בשנת 1971, ושהתפרסם בביצועה של אילנה רובינא), "קרוב לאהבתך", "הכי חופשי" ו"ואחרי הכל".

ייחודו של אלבום זה היה שהוא יצא במקור בפורמט CD-ROM: כלומר, הדיסק יועד להתנגן במחשב, וכלל וידאו קליפים, תפריטים ושאר תוספות, שאינן נהוגות באלבומי מוזיקה בפורמט מסורתי. כך למשל צולמו קליפים לשירים "לך איתה" (בימוי: רמי סיגאווי ואהרון כהן; בהשתתפות טל מן) ו"ובינתיים" (בימוי: אלון ויינשטיין; בהשתתפות הילה רז).

## רשימת השירים
(כל המילים והלחנים - קובי רכט, אלא אם מצוין אחרת)
#שנה ושבוע
#דברים שלא רוצים לזכור
#לך איתה (לחן: קובי רכט וקובי אשרת)
#קרוב לאהבתך
#בתמונה הגדולה
#זר מאוהב
#בגללך (מילים: הילה רז)
#הכי חופשי
#ואחרי הכל (מילים: קובי רכט והילה רז)
#ובינתיים (מילים: הילה רז)

## קרדיטים
* קובי רכט - שירה, גיטרות, פסנתר, עיבודים והפקה מוזיקלית
* משה לוי - גיטרות, בס, קלידים, כלי הקשה, קולות, עיבודים והפקה מוזיקלית
* אריאל אביזוב - גיטרות
* ז'אן פול זימבריס - תופים

## הערות שוליים

קטגוריה:אלבומי חברת הד ארצי
אנטיפטרוס מצידון

**אַנְטִיפַּטְרוֹס מצידון** (ביוונית: **Αντίπατρος ο Σιδώνιος**; המחצית השנייה של המאה ה-2 לפנה"ס) היה מחבר אפיגרמות יווני שנולד בעיר צור ופעל כנראה בצידון.

האפיגרמות שלו נכתבו ברובן בצורת כתובות על גבי מצבות קבורה או חפצים המוקדשים לאלים. הן מצטיינות במשקל מדויק, וסיגנונן מושפע מן הרטוריקה של התקופה, שבה נהגו להשתמש במשפטים ארוכים ובשפה מליצית עם הרבה חידושי לשון נועזים. האפיגרמות של אנטיפטרוס שימשו דוגמה למחברי אפיגרמות שבאו אחריו ונכללו באוסף של מֶלֶאַגְרוֹס מגַדַרָה. כמה מהן הגיעו לידינו באמצעות האנתולוגיה היוונית.

## קישורים חיצוניים

## הערות שוליים

קטגוריה:יוון העתיקה: תרבות
קטגוריה:משוררי יוון העתיקה
ארתור מסואקו

**ארתור מסואקו** (בצרפתית: **Arthur Masuaku**; נולד ב-7 בנובמבר 1993) הוא כדורגלן מהרפובליקה הדמוקרטית של קונגו המשחק בעמדת המגן השמאלי בלאנס מהליג 1 בהשאלה מסנדרלנד ובנבחרת הרפובליקה הדמוקרטית של קונגו.

## קריירה
מסואקו התחיל את הקריירה שלו בקבוצות הילדים של "ליל OM.S פייבס", לאנס ובגיל 15 הצטרף לואלנסיין. ב-10 באוגוסט 2013 מסואקו ערך את הופעת הבכורה שלו בקבוצה הבוגרת במשחק הליגה נגד טולוז. ב-29 בינואר 2014 מסואקו הבקיע את שער הבכורה שלו בקבוצה בהפסד 1–2 נגד אולימפיק מרסיי.

ביולי  חתם מסואקו באולימפיאקוס מליגת העל היוונית. מסואקו ערך את הופעת הבכורה שלו בליגה בניצחון נגד ניקי וולוס. שני מחזורים לאחר מכן, בישל שני שערים בניצחון 0–3 נגד OFI כרתים. שלושה ימים לאחר מכן, מסואקו ערך את הופעת הבכורה שלו בליגת האלופות בניצחון 2–3 נגד אתלטיקו מדריד, בו גם כבש את שער הבכורה שלו.

ב-8 באוגוסט 2016 חתם מסואקו בוסטהאם יונייטד תמורת 6.2 מיליון פאונד. שבוע לאחר מכן, מסואקו ערך את הופעת הבכורה שלו בקבוצה בהפסד 1–2 לצ'לסי. ב-19 בספטמבר 2017, מסואקו כבש את שער הבכורה שלו בקבוצה במשחק נגד בולטון ונדררס במסגרת גביע הפוטבול ליג. ב-27 בינואר 2018 הורחק לאחר שירק בפניו של שחקן ויגאן את'לטיק. בנוסף לכרטיס אדום, קיבל עונש הרחקה משישה משחקים בעקבות התקרית.

ב-2 באוגוסט 2022 הושאל לבשיקטש לעונה אחת. ב-17 באפריל 2023 הוחתם על חוזה קבוע בבשיקטש.

ב-10 באוגוסט 2025 חזר מסואקו לפרמייר ליג, כשחתם על חוזה לשנתיים בסנדרלנד.

ב-27 בינואר 2026 הושאל מסואקו ללאנס מהליג 1 עד לתום העונה.

### נבחרות
בצעירותו שיחק מסואקו בנבחרות הנוער של צרפת. באוגוסט  זומן לראשונה לסגל נבחרת הרפובליקה הדמוקרטית של קונגו.

ב-13 באוקטובר 2018 ערך מסואקו את הופעת הבכורה שלו בנבחרת בהפסד 1–2 ל. ב-15 ביוני 2019 מסואקו כבש את שערו הראשון בנבחרת בתיקו 1-1 נגד .

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.  נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2025. 

## תארים
; אולימפיאקוס
*ליגת העל היוונית: , 
*הגביע היווני: 

## קישורים חיצוניים

* 

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלני ואלנסיין
קטגוריה:כדורגלני אולימפיאקוס
קטגוריה:כדורגלני וסטהאם יונייטד
קטגוריה:כדורגלני בשיקטש
קטגוריה:כדורגלני סנדרלנד
קטגוריה:כדורגלני לאנס
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים צרפתים ביוון
קטגוריה:ספורטאים צרפתים באנגליה
קטגוריה:ספורטאים צרפתים בטורקיה
קטגוריה:ספורטאים זרים ביוון
קטגוריה:ספורטאים מהרפובליקה הדמוקרטית של קונגו באנגליה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:צרפתים שמוצאם מהרפובליקה הדמוקרטית של קונגו
קטגוריה:אישים מהרפובליקה הדמוקרטית של קונגו שנולדו ב-1993
קטגוריה:צרפתים שנולדו ב-1993
פלה (1991)

**ג'ודילסון ממאדו טונקארה גומש** הידוע בכינויו **פלה** (בפורטוגזית: **Judilson Mamadu Tuncará Gomes**; נולד ב-29 בספטמבר 1991) הוא כדורגלן עבר מגינאה ביסאו ששיחק בעמדת הקשר.

## קריירת מועדונים
פלה נולד אגואלווה-קאסם שבפורטוגל להורים שמוצאם גינאה ביסאו. פלה התחיל את הקריירה שלו במחלקת הנוער של בלננסש. ב-11 בינואר 2009 פלה ערך את הופעת הבכורה שלו בקבוצה הבוגרת בניצחון 0–1 נגד ריו אבה.

ב-4 בינואר 2011 פלה חתם בגנואה מהסרייה א' ושיחק בקבוצה הצעירה של המועדון. ב-30 באוגוסט 2011 הצטרף למילאן והצטרף לקבוצת המילואים.

ב-31 ביולי 2012 פלה הושאל לארסנל קייב מליגת העל האוקראינית. עונה לאחר מכן, הושאל לאולהאננסה. בקיץ  הושאל לבלננסש. ב-18 בינואר 2015 הבקיע את שער הבכורה שלו בקריירה בניצחון 0–2 נגד ז'יל ויסנטה.

בקיץ  פלה חתם בבנפיקה ליסבון והושאל מיידית לפאסוש די פריירה. ב-31 בינואר 2017 הושאל לפיירנסה.

ב-29 ביוני 2017 פלה חתם לחמש שנים בריו אבה. בעונת , פלה כבש 7 שערים ב-31 משחקים.

ביולי  פלה חתם במונקו מליגת העל הצרפתית תמורת 10 מיליון אירו. ב-28 בספטמבר פלה ערך את הופעת הבכורה שלו בהפסד 0–2 לסנט אטיין.

ב-31 בינואר 2019 פלה הושאל לנוטינגהאם פורסט עד לסיום העונה.

ב-6 באוגוסט 2019 הושאל לרדינג.

ב-29 בספטמבר 2020, פלה הושאל לריו אבה.

## קריירה בינלאומית
בצעירותו, פלה שיחק בנבחרת הנוער של פורטוגל והשתתף עימה באליפות אירופה בכדורגל עד גיל 19 בשנת  ושנה לאחר מכן בגביע העולם בכדורגל עד גיל 20.

בשנת  עבר לייצג את גינאה ביסאו, ארץ מוצאם של הוריו. ב-10 ביוני 2017, פלה ערך את הופעת הבכורה שלו בנבחרת בניצחון 0–1 נגד .

## קישורים חיצוניים

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:קשרי כדורגל פורטוגזים
קטגוריה:גינאה ביסאו: קשרי כדורגל
קטגוריה:כדורגלני בלננסש
קטגוריה:כדורגלני גנואה
קטגוריה:כדורגלני מילאן
קטגוריה:כדורגלני ארסנל קייב
קטגוריה:כדורגלני אולהאננסה
קטגוריה:כדורגלני בנפיקה ליסבון
קטגוריה:כדורגלני פאסוש די פריירה
קטגוריה:כדורגלני פיירנסה
קטגוריה:כדורגלני ריו אבה
קטגוריה:כדורגלני מונקו
קטגוריה:כדורגלני נוטינגהאם פורסט
קטגוריה:כדורגלני רדינג
קטגוריה:כדורגלני פמליקאו
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים מגינאה ביסאו באנגליה
קטגוריה:ספורטאים פורטוגזים באיטליה
קטגוריה:ספורטאים זרים באוקראינה
קטגוריה:ספורטאים פורטוגזים בצרפת
קטגוריה:ספורטאים פורטוגזים באנגליה
קטגוריה:אישים מגינאה ביסאו שנולדו ב-1991
קטגוריה:פורטוגזים שנולדו ב-1991
ויליאם קוקריין

**ויליאם גמל קוקריין** (באנגלית: **William Gemmell Cochran**; 15 ביולי 1909 – 29 במרץ 1980) היה סטטיסטיקאי סקוטי-אמריקאי, הידוע בזכות מחקריו בתכנון ניסויים, שיטות דגימה, ומחקרים יישומיים רבים.

## ביוגרפיה
קוקריין נולד למשפחה מהמעמד הבינוני הנמוך בעיירה ראתרגלן  בסקוטלנד. בבית הספר הצטיין בלימודים, וכך זכה במלגות ללימודים באוניברסיטת גלאזגו, תחילה ללימודי תואר ראשון, ולאחר מכן למד לתואר שני במתמטיקה בהדרכת ג'ון וישארט . אף על פי שלא השיג תואר דוקטור, התקבל לעבודה בתחנת המחקר החקלאי ברותהאמסטד, בהמלצתו של פרנק ייטס. במהלך שהותו בתחנת המחקר בין השנים 1934 ל-1939 למד אצל רונלד פישר שנתן הרצאות בסטטיסטיקה לחוקרים, ועסק במחקר יישומי, עם דגש על תכנון ניסויים. ב-1939 עבר לארצות הברית, שם עסק בהוראה ומחקר במספר אוניברסיטאות: איובה סטייט, פרינסטון, המכון לסטטיסטיקה של צפון קרוליינה ואוניברסיטת ג'ונס הופקינס. ב-1957 עבר לאוניברסיטת הרווארד, שם התבקש להקים מחלקה חדשה לסטטיסטיקה. הוא נשאר שם עד פרישתו לגמלאות בשנת 1976. קוקריין נפטר ב-1980, מספר חודשים לפני יום הולדתו ה-70.

## עבודתו המדעית
במהלך הקריירה שלו שיתף פעולה עם סטטיסטיקאים רבים, וביניהם פרנק ייטס, פרדריק מוסטלר, סם וילקס, וגרטרוד מרי קוקס. קוקריין וקוקס כתבו יחד ספר רב השפעה על תכנון ניסויים. ספר רב השפעה נוסף שכתב קוקריין עוסק בשיטות דגימה. בין היתר, הוא היה מעורב במחקרים אודות ההתנהגות המינית האנושית בצוותא עם אלפרד קינסי, השפעת הקרינה על ניצולי הירושימה, חיפוש החיסון למחלת הפוליו, ניתוחים לטיפול באולקוס. ביחד עם חוקרים נוספים עסק בהשפעת העישון על בריאות הציבור. מחקרים אלה הובילו להכרה כי עישון הוא גורם סיכון משמעותי למחלת סרטן הריאות. אף על פי שלא היה דוקטור, הוא היה מדריך הדוקטורט של יותר מ-40 סטטיסטיקאים, הידוע שבהם הוא דונלד רובין. קוקריין פיתח מספר שיטות סטטיסטיות הנקראות על שמו. הידועה שבהן היא מבחן קוקראן-מנטל-הנזל.

## הכרה ופרסים
קוקריין נבחר לעמית האיגוד האמריקני לסטטיסטיקה והחברה המלכותית לסטטיסטיקה. ב-1936 זכה במדליית הארד על שם גאי, וב-1967 זכה במדליה על שם וילקס. הוא היה נשיא המכון לסטטיסטיקה מתמטית, נשיא האיגוד האמריקני לסטטיסטיקה ונשיא האגודה הבינלאומית לביומטריקה. הוא קיבל תוארי דוקטור כבוד מאוניברסיטת גלאזגו ואוניברסיטת ג'ונס הופקינס.

## קישורים חיצוניים

* William G. Cochran (1909–1980), AMSTAT News, September 22, 2016
* William Gemmell Cochran, J J O'Connor and E F Robertson, MacTutor History of Mathematics archive
* William Gemmell Cochran, The Mathematics Genealogy Project
* 

קטגוריה:מהגרים מסקוטלנד לארצות הברית
קטגוריה:בוגרי אוניברסיטת גלאזגו
קטגוריה:סטטיסטיקאים אמריקאים
קטגוריה:סטטיסטיקאים אנגלים
קטגוריה:אמריקאים שנולדו ב-1909
קטגוריה:אמריקאים שנפטרו ב-1980
ימים נוראים (סרט)

**ימים נוראים** (באנגלית: **Incitement**, הסתה) הוא סרט דרמה ומותחן פסיכולוגי-פוליטי ישראלי משנת 2019 של הבמאי ירון זילברמן. הסרט עוקב אחר האירועים שהובילו לרצח יצחק רבין בסיום עצרת השלום בכיכר מלכי ישראל, מנקודת מבטו של הרוצח יגאל עמיר.

הוא נכתב על ידי רון לשם, ביחד עם זילברמן ויאיר היזמי. הסרט הוקרן בבכורה עולמית בפסטיבל טורונטו. זוכה פרס אופיר לסרט העלילתי הטוב ביותר לשנת 2019.

## עלילה
**יגאל עמיר** (יהודה נהרי) הוא סטודנט אידאולוגי ושאפתן למשפטים משכונת נווה עמל בהרצליה. הסרט עוקב אחר מערכות היחסים שלו עם בני משפחתו - אחיו **חגי** (יואב לוי), אמו **גאולה** (ענת רבניצקי) ואביו **שלמה** (אמיתי יעיש בן אוזיליו), וסוקר את האירועים בחייו במישור החברתי, הפוליטי והדתי - בשנה שקדמה לרצח רבין.

## הפקה
הסרט הופק על ידי דוד זילבר, שרון הראל, תמר סלע, ירון זילברמן, משה אדרי, רות כץ, רון לשם, מפיקים בפועל אבנר פלד ואנג'ליקה ברמן, מטרו תקשורת, ווסטאנד ואופנינג נייט פרודקשן. הסרט יצא בתמיכת Yes הטלוויזיה בלוויין, ערוץ 10 (רשת 13) ומשקיעים פרטיים. בסרט שולבו צילומי ארכיון וביניהם צילומים מההפגנה בכיכר ציון שקדמה לרצח. לסרט קדם תחקיר עיתונאי שנערך על ידי עמיחי אתאלי במשך שש שנים, במהלכו רואיינו חוקרי המשטרה, השב"כ, קרובי משפחה וחברים של יגאל עמיר ואף יגאל עמיר עצמו. דליה רבין, בתו של יצחק רבין, ונכדו יונתן בן ארצי הוזמנו על ידי ההפקה לבכורה העולמית של הסרט בפסטיבל הסרטים הבינלאומי בטורונטו.

### שחקנים
הסרט כולל את השחקנים והדמויות הבאות: יהודה נהרי הלוי בתפקיד יגאל עמיר, ענת רבניצקי בתפקיד גאולה עמיר, אמיתי יעיש בן אוזיליו בתפקיד שלמה עמיר, יואב לוי בתפקיד חגי עמיר, דולב אוחנה בתפקיד דרור עדני, רענן פז בתפקיד אבישי רביב, דניאלה קרטס בתפקיד נאוה הולצמן, סיוון מסט בתפקיד מרגלית הר-שפי, שלומי שטרן בתפקיד הרב יצחק גינזבורג, ונוי הינדי בתפקיד האחות צופית עמיר.

## פרסים ומועמדויות

## ראו גם

* המונולוג של יגאל עמיר

## קישורים חיצוניים

* 

### ביקורות
* 
* 
* 
* 
* 
* 
* 
* 
* 
* 
* 
* 
* 
* 
### ראיונות
* 
* 
* 
*   
* 

## הערות שוליים

קטגוריה:סרטי 2019
קטגוריה:סרטי דרמה ישראליים
קטגוריה:סרטים בעברית
קטגוריה:סרטי יונייטד קינג
קטגוריה:פשע אמיתי בקולנוע
קטגוריה:רצח יצחק רבין בתרבות הישראלית
קטגוריה:סרטים ישראליים משנת 2019
ISIS (שיר)

"**ISIS**" הוא שיר של הראפר האמריקאי ג'וינר לוקאס בהשתתפות לוג'יק, השיר יצא בתור סינגל מתוך אלבומו של לוקאס "ADHD" ב-24 במאי 2019.

לפני שחרורו של "ISIS", ג'וינר לוקאס ולוג'יק היו מעורבים ביריבות מתמשכת. השיר מסמן את הסוף של הבעיות בין שני הראפרים.

בשנת 2017, אמר לוקאס למגזין בילבורד כי היחסים שלו עם לוג'יק החלו במהלך 2016 בשיתוף הפעולה שלהם בשירו של טק ניין "Sriracha".

הווידאו קליפ לשיר יצא בסמוך ליציאת הסינגל בתאריך 24 במאי 2019. בקליפ ניתן לראות את לוקאס ולוג'יק במדים בסיס צבאי.

## מיקומי שיא

## הערות שוליים

קטגוריה:שירי לוג'יק
קטגוריה:שירים באנגלית
Evolve 131

**Evolve 131**, הידוע גם בכינויו **חגיגות העשור של Evolve** היה אחד מאירועי השלם וצפה של ארגון ההיאבקות האמריקאי, Evolve. אירוע זה היה בשיתוף עם ארגון ה-WWE, ושודר בערוץ של ה-WWE Network. האירוע היה האירוע הראשון של Evolve והראשון של ארגון עצמאי כלשהו המועבר בשידור חי בערוץ של ה-WWE Network. הוא נערך ב-13 ביולי 2019, בארנת 2300 שבפילדלפיה, פנסילבניה. האירוע כלל מתאבקים עכשוויים ומתאבקי עבר של Evolve לצד מתאבקים מהמותגים NXT ו-205 לייב של ה-WWE.

## הפקה
### רקע
באוקטובר 2008, האחראי הוותיק של הארגון Ring of Honor, גייב ספולסקי, שוחרר מהארגון. בשנת 2009, הוא ייסד את הארגון Dragon Gate USA, כשערך את אירוע הבכורה ב-25 ביולי של אותה השנה. שנה לאחר מכן, ספולסקי ייסד את הארגון Evolve, המשמש כארגון האחות של Dragon Gate USA.

בשנת 2015, ארגון ההיאבקות המוביל בעולם, WWE, נכנסו לשותפות עם Evolve, כך שאפשר יהיה לייבא מהם כישרונות חדשים למחלקות הפיתוח של ה-WWE.

בשנת 2019, ה-WWE הכריזו שחגיגות העשור של Evolve יהיו באירוע היאבקות שישודר בערוץ של ה-WWE Network ב-13 ביולי 2019. אירוע זה יהיה האירוע הראשון של Evolve והראשון של ארגון עצמאי כלשהו שמשודר בשידור חי בערוץ של ה-WWE Network.

### עלילות

האירוע כלל קרבות שנבעו מעלילות מתוסרטות מהארגון Evolve ומהתוכניות השבועיות: NXT ו-205 לייב.

ב-26 ביוני, נודע שאדם קול יגן על אליפות ה-NXT שלו נגד אחד מהמתאבקים המוערכים ביותר של Dragon Gate USA בעבר ומתאבק 205 לייב בהווה, אקירה טוזאווה. עוד נודע שאלוף ה-WWE במשקל קל, דרו גולאק, יתחרה נגד אלוף Evolve לשעבר ומתאבק NXT בהווה, מאט רידל, לקרב שאינו על התואר.

ב-2 ביולי, נודע ש-DJ דרייק יתחרה נגד אוסטין ת'יאורי בקרב "המנצח זוכה בהכל" על אליפות WWN ועל אליפות Evolve. בנוסף, נודע שאדי קינגסטון וג'ו גרייסי יגנו על חגורות אליפות הזוגות של Evolve נגד AR פוקס וליאון ראף.

## תוצאות

## קישורים חיצוניים
* האתר הרשמי של חגיגות העשור לארגון Evolve

## הערות שוליים

קטגוריה:אירועי שלם וצפה של ה-WWE בשנת 2019
לואיג'י מאייר

**לואיג'י מאייר** (באיטלקית:
**Luigi Mayer**; 1755–1803) היה צייר איטלקי שפעל בעיקר ברחבי אימפריה העות'מאנית.

לואיג'י מאייר נולד באיטליה למשפחה שמוצאה בגרמניה ולמד ציור ברומא, ככל הנראה אצל פיראנזי. בתחילת הקריירה עבד עבור פרננדו הראשון, מלך שתי הסיציליות, והפיק בשבילו ציורים של סיציליה.

לואיג'י מאייר היה חבר קרוב של רוברט איינסלי שכיהן כשגריר בריטניה באימפריה העות'מאנית בשנים 1776-1792 בהן הזמין ציורים רבים אצל מאייר. מאייר טייל בשנים 1776–1794 ברחבי המזרח התיכון ובתקופה זו צייר נופים של ארצות הבלקן, יוון, טורקיה, מצרים והלבנט ובכלל זה ארץ ישראל. רוב הציורים נשמרו באוסף הפרטי של איינסלי שנתרם אחרי מותו למוזיאון הבריטי. בקונסטנטינופול נשא לאישה את קלרה ברתולד , ציירת אוריינטליסטית ממוצא שווייצרי שעזרה על ידו.
## עבודות

Illustration_from_Views_in_the_Ottoman_Dominions_by_Luigi_Mayer,_digitally_enhanced_by_rawpixel-com_68.jpg|בית לחם
Illustration_from_Views_in_the_Ottoman_Dominions_by_Luigi_Mayer,_digitally_enhanced_by_rawpixel-com_12.jpg|בורגס
Illustration_from_Views_in_the_Ottoman_Dominions_by_Luigi_Mayer,_digitally_enhanced_by_rawpixel-com_2.jpg|איסטנבול
Illustration from Views in the Ottoman Dominions by Luigi Mayer, digitally enhanced by rawpixel-com 64.jpg|כנסיית הקבר בירושלים

## קישורים חיצוניים

* על לואיג'י מאייר באתר המוזיאון הבריטי

* Luigi Mayer, *[https://archive.org/details/gri_33125008694941/page/n1/mode/2up Views in Palestine, from the original drawings of Luigi Mayer: with an historical and descriptive account of the country, and its remarkable places]*, London, 1804
* Luigi Mayer et al., *[https://archive.org/details/gri_33125012873705/page/n5/mode/2up Views in the Ottoman dominions: in Europe, in Asia, and some of the Mediterranean islands]*, London, 1810
* Anda-Lucia Spân, "Luigi Mayer and his 18th Century Urban Views", in *Brukenthal: Acta Musei* VII (2), 2012, pp. 321–332


קטגוריה:ציירים איטלקים במאה ה-18
קטגוריה:ציירים איטלקים במאה ה-19
קטגוריה:ילידי 1755
קטגוריה:איטלקים שנפטרו ב-1803
קאדילק אלנטה

**קאדילק אלנטה** (באנגלית: **Cadillac Allanté**) היא מכונית רודסטר מפוארת מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1986–1993 (משנת המודל 1987) בארצות הברית.

## תצורות

* גג קשיח - דגם הרדטופ.
* קבריולה - דגם הרדטופ.

## "קאדילק אלנטה"

* יוצרו 21,430 יחידות.
* גוף "Coachbuilder"  דגם "קאדילק אלנטה" נבנה על ידי פינינפארינה.
* 2 נוסעים.
* 2 דלתות.
* מנוע קדמי רוחבי.
* מנוע בנזין.
* סוג הנעה: הנעה קדמית.

### מחירים
* מחיר היחידה בשנת 1988 עמד על 56,533 דולר (מחיר בסיס בארצות הברית).
* מחיר היחידה בשנת 1989 עמד על 57,183 דולר (מחיר בסיס בארצות הברית).
* מחיר היחידה בשנת 1990 נע בין 51,500 - 58,638 דולר (ארצות הברית).
* מחיר היחידה בשנת 1991 נע בין 55,900 - 62,810 דולר (ארצות הברית).
* מחיר היחידה בשנת 1992 נע בין 58,470 - 64,090 דולר (ארצות הברית).

### תאוצות
* תאוצה בין 0–97 קמ"ש היא 9.3 שניות (מנוע 4.1 ליטר).
* תאוצה בין 0–97 קמ"ש היא 7.9 שניות (מנוע 4.5 ליטר).
* תאוצה בין 0–97 קמ"ש היא 6.4 שניות (מנוע 4.6 ליטר).

## תמונות

קובץ:1989 Cadillac Allanté Convertible 4.5L V8 front, Chelsea 5.18.19.jpg | "קאדילק אלנטה", שנת 1989 - קבריולה
קובץ:Allanté 06-13-2019 front.jpg | "קאדילק אלנטה" - קבריולה
קובץ:Red closed Cadillac Allante fl.jpg | "קאדילק אלנטה" - קבריולה
קובץ:DSC00759 (41324555630).jpg | "קאדילק אלנטה" - קבריולה
קובץ:Allanter.jpg  | "קאדילק אלנטה"
קובץ:Teignmouth Classic Car Show, 21 April 2013 (13).jpg | "קאדילק אלנטה" - מבט לתא הנהג ולוח מחוונים
קובץ:ALLANTE.jpg | "קאדילק אלנטה"
קובץ:CadillacAlanteRear.jpg | "קאדילק אלנטה"


## ראו גם
* קאדילק
## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות קבריולה
אלנטה
קטגוריה:דגמי מכוניות שהושקו ב-1986
קטגוריה:מכוניות אמריקאיות
סירה (אסלאם)

ממוזער|ספר משנת 1610, המכיל את הביוגרפיה של מוחמד.
המונח **א-סירה** (בערבית: **السيرة**, תרגום: הביוגרפיה), שנקראת גם **א-סירה א-נבוויה** (בערבית: **السيرة النبوية**, תרגום: הביוגרפיה הנבואית), וידוע גם כ**סירת רסול אללה** (בערבית: **سيرة رسول الله**, תרגום: הביוגרפיה של שליח האלוהים), משמש לתאר בעיקר את הביוגרפיה של נביא האסלאם מוחמד שכתב אבן אסחאק ואשר רק גרסה מצונזרת וערוכה שלה קיימת כיום, גרסה אותה ערך אבן השאם.

## הגדרה
ההגדרה המילולית של המילה הערבית "סירה" (سيرة) עשויה להיות דרך, שביל, ודרך חיים.

מבחינה שרעית, הסירה (السيرة) היא כל התיאורים שעברו במהלך הדורות, בנוגע לחייו של מוחמד, מלידתו ועד מותו, הן לפני התנבאותו לכאורה, והן לאחריה.

## תוכן
ספרות הסירה כוללת מגוון חומרים הטרוגניים, המכילים בין השאר נרטיבים של משלחות צבאיות של מוחמד וחבריו. הסירה כוללת גם מספר מסמכים כתובים, כגון אמנות פוליטיות (למשל, הסכם חודייביה או חוקת אל-מדינה), התגייסויות צבאיות, משימות של פקידים, מכתבים לשליטים זרים וכן הלאה. היא גם מתעדת חלק מהנאומים והדרשות של מוחמד, כמו גם את הדרשה האחרונה.

## אותנטיות
במשך מאות שנים, חוקרים מוסלמים הכירו בבעיית האותנטיות של החדית'. לכן פיתחו שיטות מתוחכמות של הערכת שרשרת המוסרים של החדית', דבר שנעשה על מנת לסווג כל חדית' ל"צחיח" (אותנטי), לעומת חדית' שרמת האותנטיות שלו חלשה (חדית' דעיף), ואף להוציא חדית'ים שככל הנראה מפוברקים.

מאחר שמידע רב הנוגע לביוגרפיה של מוחמד מכיל גם מידע על שרשראות המוסרים של המידע, ניתן ליישם עליה את אותן שיטות שמטרתן לסנן את החדית'.

חלק מהאנשים שעסקו בחיבור הסירה הנבואית, השתמשו בכל פיסת מידע שהגיע אליהם, בעוד שאחרים דקדקו מאוד בנושא, ולקחו רק דברים שניתן לאמת באופן מרבי. העובדה שחלק מהמחברים לא השקיעו באותנטיות, גרמה לחוקרים רבים להטיל ספק בכל החיבורים של הסירה, גם של אלו שטענו שהם השתמשו רק במקורות מאומתים.

## מחברי הביוגרפיות של מוחמד
המפורסמים מבין מחברי הביוגרפיות של הנביא בתקופה הקלאסית הם:
*עורווה בן א-זובייר  (נפטר בשנת 713 לספירה)
*אבאן בן עות'מאן בן עפאן (נפטר בשנת 723 לספירה)
*אבן אסחאק (נפטר בערך בשנת 767 לספירה)

עשרות היסטוריונים, הן מוסלמים והן לא מוסלמים, עסקו בחיבור ביוגרפיות למוחמד.

ביניהם, ניתן למצוא את:
*נור א-דין עבד א-רחמן ג'אמי (בפרסית: نورالدین عبدالرحمن جامی)
*אחמד דידאת (באורדו: احمد دیدات)
*וחידודין ח'אן
*לסלי הייזלטון (באנגלית: Lesley Hazleton)
*קארן ארמסטרונג
*שמס א-דין עזימי (באורדו: شمس الدین عظیمی)

ועוד רבים אחרים.

## קישורים חיצוניים

## הערות שוליים

קטגוריה:אסלאם
צוללת U-571

**צוללת U-571** (באנגלית: **U-571**) הוא סרט מלחמה, מתח ופעולה אמריקאי משנת 2000 בכיכובם של מתיו מקונוהיי, ביל פקסטון, הארווי קייטל, דייוויד קית' וג'ון בון ג'ובי.

## עלילה
בשנת 1942 הצי האמריקני הטיל על צוות הצוללת S-33 משימה דחופה וגורלית. הצי יירט שדר ששלחה הצוללת הגרמנית U-571, לאחר שנפגעה בלב ים וביקשה סיוע וחילוץ ממפקדת הצי הגרמני. על סיפון הצוללת מצוי מכשיר צפנים מסווג, האניגמה. על צוות ה-S-33 הוטל לשוט לעבר ה-U-571, להתחזות לצוות חילוץ גרמני ואז להשתלט עליה וללכוד את מכשיר הצפנים. לצוות הצוללת בפיקוד קומנדר מייק דלגארן (ביל פקסטון) וסגנו, לוטננט אנדרו טיילר (מתיו מקונוהיי), צורף גם מייג'ור מת'יו קונאן (דייוויד קית') מחיל הנחתים, מומחה בלוחמה בטווחים קרובים ובנשק קל. טיילר נוטר טינה לדלגארן משום שהגיש חוות דעת שלילית עליו למפקדת צי הצוללות האמריקני, וקבע שאינו מתאים עדיין לפיקוד על צוללת.

במהלך ההפלגה אימן קונאן את צוות הפשיטה, עליו מפקד לוטננט טיילר. במהלך המפגש עם הצוללת הגרמנית הצליח הכוח בפיקוד טיילר וקונאן להשתלט על הצוללת, ללכוד את מכשיר הצפנים מסוג אניגמה, ולהרוג את רוב הצוות הגרמני. רגע לפני שמתפנה רוב הצוות מסיפון הצוללת הגרמנית, תקפה צוללת גרמנית נוספת את ה-S-33 והטביעה אותה. כוח ההשתלטות, בפיקוד טיילר, נמלט חזרה לצוללת U-571, כשעליו לנהל את קרב חייו כנגד כוחות הצי הגרמני וברשותו צוללת פגועה ודלה בתחמושת.

הסרט זכה בפרס אוסקר לעריכת הקול הטובה ביותר.

## קישורים חיצוניים

;**ביקורות**
* .
* 
* 
## הערות שוליים

קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי מלחמת העולם השנייה
קטגוריה:זוכי אוסקר: עריכת הקול הטובה
קטגוריה:סרטי צוללות
קטגוריה:סרטים אמריקאיים משנת 2000
זינוס E10

**זינוס E10** (באנגלית: **Zenos E10**) היא מכונית ספורט מסוג רודסטר המוגדרת כמכונית-על מתוצרת יצרנית מכוניות הספורט הבריטית **[[Zenos Cars]]**  אשר יוצרה בין השנים 2015–2016 בבריטניה.

## דגמי "זינוס"
* "זינוס E10".
* "זינוס E10 S".
* "זינוס E10 R".

### "Zenos E10"

* מנוע V4 צילינדרים, 16 שסתומים, 1,999 סמ"ק  המפיק 200 כ"ס ב-6,800 סל"ד.
* תאוצה בין 0–97 קמ"ש היא 4.5 שניות.

### "Zenos E10 S"

* מנוע פורד מסוג "Ford EcoBoost engine"  (מנוע בנזין, מגדש טורבו, הזרקת דלק ישירה).
* תאוצה בין 0–97 קמ"ש היא 4.0 שניות.

### "Zenos E10 R"

* מנוע פורד מסוג "Ford EcoBoost engine"  (מנוע בנזין, מגדש טורבו, הזרקת דלק ישירה).
* תאוצה בין 0–97 קמ"ש היא 3.0 שניות.

## "זינוס E10"
* יוצרו 100 יחידות 
* מטה ומפעל היצרן ממוקמים בעיר "Wymondham"  במחוז נורפוק ב-מזרח אנגליה
* דגמי "זינוס E10" מאופיינים במשקל נמוך: 700-725 ק"ג (ריק)
* 2 דלתות
* 2 מושבים
* מנוע מרכזי 
* מנוע בנזין 
* סוג הנעה: הנעה אחורית
* בלמי דיסק מאווררים
* מערכת היגוי - מימין (בבריטניה)
* דגמי "זינוס E10" יוצאו ל-ארצות הברית
* מחיר היחידה החל מ-40,000 שטרלינג (2016, בבריטניה)
* דגמי "זינוס" כוללים שלדה מאלומיניום שאליו משולבים הנהג והנוסע, ה"מארז" של הדגם נוצר מ"צינורות סריג" מפלסטיק שהם הליבה, שיוצרו בין שכבות סיבי פחמן היוצרים מבנה קלוע משולש המגביר את הכוח והנוקשות של המסגרת
* דגמי "זינוס" יכולים להכיל נוסעים שגובהם בין 1.55 מטר - 1.91 מטר
* 2 מסכים מרכזים (מאפשר להציג לנוסע מידע שבדרך כלל גלוי רק לנהג)
* המושבים מרוכבים מעור כפול עם ארבע רתמות מרוץ

## תמונות

קובץ:Zenos E10 R.jpg | "זינוס E10 R"
קובץ:FoS20162016 0624 182748AA (27809533861).jpg | "זינוס E10"
קובץ:Zenos E10 S.jpg | "זינוס E10 S"
קובץ:Zenos E10 S on road.jpg | "זינוס E10 S"
קובץ:Zenos E10-Japan.jpg | "זינוס E10"
קובץ:Zenos E10.jpg | "זינוס E10"


## קישורים חיצוניים

* 
* 
* 

## הערות שוליים

קטגוריה:מכוניות על
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2015
קטגוריה:כלי רכב בריטיים
קטגוריה:מכוניות מנוע מרכזי
המכון המרכזי לקטלוג אחיד

**המכון המרכזי לקטלוג אחיד** (**ICCU** באיטלקית: **Istituto Centrale per il Catalogo Unico**) הוא מכון הפועל כרשות ממשלתית של ממשלת איטליה שמטרתו ליצור ולתחזק קטלוג ביבליוגרפי אחיד ומאוחד לכל הספריות באיטליה. הקטלוג המרכזי (Centro nazionale per il catalogo unico) החל להיות מיושם בכל הספריות במדינה בשנת 1951. המכון קם ב-1975 תחת המשרד למורשת ופעילות תרבותית (Ministero per i Beni e le Attività Culturali - MiBAC) וממוקם פיזית בספרייה הלאומית המרכזית של רומא. המכון מציע מערך שירותים ביבליוגרפים לבאי הספרייה ולמשתמשים חיצוניים - Servizio bibliotecario nazionale,  SBN.

## קישורים חיצוניים

* 

קטגוריה:איטליה: ספריות
קטגוריה:איטליה: תרבות
קטגוריה:קיטלוג (ספרנות)